Municipalinis darinys

Municipalinis darinys () – viena iš Rusijos Federacijos administracinių vienetų kategorijų. Tai teritorija, kurioje veikia ne tik valstybinis valdymas, bet ir vietinius klausimus sprendžianti vietinė savivalda. Vietinė savivalda vykdoma tiesiogiai ir/ar per renkamus ar kitokius vietinio valdymo organus.Кутафин О. Е., Фадеев В. И. Муниципальное право Российской Федерации. — М.: Велби, 2006. — 672 c. — ISBN 5-482-00718-9. — С. 301–302.

 Municipalinių darinių rūšys 
Pagal 2003 m. spalio 6 d. Rusijos federalinį įstatymą Nr. 131-ФЗ „Dėl bendrų vietos savivaldos organizavimo Rusijos Federacijoje principų“ (Об общих принципах организации местного самоуправления в Российской Федерации) Rusijoje egzistuoja 5 tipų municipaliniai dariniai:

 Kaimo gyvenvietė (сельское поселение) – viena ar kelios gretimos bendrą teritoriją turinčios kaimo gyvenvietės (kaimeliai, kaimai, stanicos, vienkiemiai, kišlakai, aūlai ir panašūs gyvenamieji punktai), kuriuose vietiniai gyventojai valdymą realizuoja tiesiogiai ir/ar per renkamus ar kitokius vietinio valdymo organus.Федеральный закон от 6 октября 2003 года № 131-ФЗ «Об общих принципах организации местного самоуправления в Российской Федерации» . Atitinka tarybinių laikų kaimų tarybas ar carinių laikų žemietijas (zemstvas).
 Miesto gyvenvietė (городское поселение) – nedidelis miestas ar miesto tipo gyvenvietė, kur vietiniai gyventojai valdymą realizuoja tiesiogiai ir (ar) per renkamus ar kitokius vietinio valdymo organus..
 Municipalinis rajonas (муниципальный район) — kelios gyvenvietės (kaimo ir (ar) miesto) ir tarpgyvenvietinės teritorijos, sudarančios vieningą teritoriją, kurioje vietinę savivaldą spręsdami vietinius tarpgyvenvietinio pobūdžio klausimus gyventojai realizuoja tiesiogiai ir/ar per renkamus ar kitokius vietinio valdymo organus, kurie gali veikti ir vykdydami atskirus valstybinius įgaliojimus, perduotus vietiniams valdymo organams federaliniais ir Rusijos Federacijos subjektų įstatymais.
 Miesto apygarda (городской округ) — miesto gyvenvietė, kuri nėra municipalinio rajono sudėtyje ir kurios vietinės savivaldos organai vykdo įgaliojimus spręsti vietinės reikšmės klausimus, nustatytus Federaliniu įstatymu.;
 Vidumiestinė federalinės reikšmės miesto teritorija (внутригородская территория города федерального значения) – dalis federalinės reikšmės miesto teritorijos, kurioje vietiniai gyventojai valdymą realizuoja tiesiogiai ir (ar) per renkamus ar kitokius vietinio valdymo organus..

Vykdant Rusijos 2006 m. municipalinę reformą klostosi dviejų lygių vietinės savivaldos sistema. Pagal vietinės savivaldos įstatymus visų Rusijos Federacijos subjektų teritorija padalinta į:
 municipalinius rajonus, kuriuos sudaro:
 miesto gyvenvietės,
 kaimo gyvenvietės,
 tarpgyvenvietinės teritorijos (retai apgyvendintose teritorijose),
 miestų apygardas (jų viduje jokių kitų municipalinių darinių negali būti),
Federalinių miestų teritorija padalinta į vidumiestines teritorijas.

Daugelyje Rusijos Federacijos subjektų municipalinių darinių teritorijos sutampa su administraciniu teritoriniu skirstymu. Miesto apygarda paprastai būna respublikos, krašto, srities ar apygardos reikšmės miestas, o miesto gyvenvietė – rajono reikšmės miestas ar miesto tipo gyvenvietė, kaimo gyvenvietė – kaimo taryba ar kaimo apygarda, nors daugelyje regionų yra nesutapimų.

Civiliniuose teisiniuose santykiuose municipaliniai dariniai dalyvauja kartu su kitais civilinių santykių dalyviais – fiziniais ir juridiniais asmenimis, taip pat Rusijos Federacija ir jos subjektais. Municipalinių darinių vardu veikia įgalioti vietos savivaldos organai.

 Municipalinių darinių skaičius 
Rostato (Росстат) duomenimis 2011 m. sausio 1 d. Rusijoje buvo 23 304 municipaliniai dariniaiРосстат. Распределение муниципальных учреждений по типам муниципальных образований на 1 января 2011 года. . Iš jų:
 1824 municipaliniai rajonai,
 515 miestų apygardos,
 236 vidumiestinės federalinės reikšmės miestų teritorijos:
 111 municipaliniai dariniai. miestai ir gyvenvietės Sankt Peterburge ir
 125 municipaliniai dariniaiв Maskvoje,
 1733 miesto gyvenvietės,
 18 996 kaimo gyvenvietės.

 Nuorodos 

Kategorija:Rusijos administraciniai vienetai